ddrg/super_eurlex huggingface dataset:
DA De Europæiske Fællesskabers Tidende 11. 12. 1999 L 318/9
KOMMISSIONENS FORORDNING (EF) Nr. 2620/1999
af 10. december 1999
om fastsættelse af maksimumsrestitutionen ved udførsel af sleben rundkornet ris inden for
rammerne af den i forordning (EF) nr. 2180/1999 omhandlede licitation
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det EuropæiskeFællesskab,
under henvisning til Rådets forordning (EF) nr. 3072/95 af 22.
december 1995 om den fælles markedsordning for ris (
1),
senest ændret ved forordning (EF) nr. 2072/98 (2), særlig artikel
13, stk. 3, og
ud fra følgende betragtninger:
(1)Ved Kommissionens forordning (EF) nr. 2180/1999 (3)
blev der åbnet en licitation over restitutionen vedudførsel af ris;
(2)i overensstemmelse med artikel 5 i Kommissionensforordning (EØF) nr. 584/75 (
4), senest ændret ved
forordning (EF) nr. 299/95 (5), kan Kommissionen på
grundlag af de indgivne bud efter fremgangsmåden iartikel 22 i forordning (EF) nr. 3072/95 vedtage at fast-sætte en maksimumseksportrestitution; ved fastsættelseaf denne skal der bl.a. tages hensyn til kriterierne i artikel13 i forordning (EF) nr. 3072/95; tilslagsmodtager bliverenhver bydende, hvis bud er lig med eller ligger undermaksimumseksportrestitutionen;(3)anvendelsen af ovennævnte kriterier på den nuværendemarkedssituation for den pågældende ris medfører, atmaksimumseksportrestitutionen fastsættes til det i artikel1 nævnte beløb;
(4)de i denne forordning fastsatte foranstaltninger er i over-ensstemmelse med udtalelse fra Forvaltningskomitéenfor Korn —
UDSTEDT FØLGENDE FORORDNING:
Artikel 1
Maksimumsrestitutionen ved udførsel af sleben rundkornet ris
til visse tredjelande fastsættes på grundlag af bud, der erindgivet fra den 3. indtil den 9. december 1999 til130,00 EUR/t inden for rammerne af den i forordning (EF) nr.2180/1999 omhandlede licitation.
Artikel 2
Denne forordning træder i kraft den 11. december 1999.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den 10. december 1999.
På Kommissionens vegne
Franz FISCHLER
Medlem af Kommissionen
(1) EFT L 329 af 30.12.1995, s. 18.
(2) EFT L 265 af 30.9.1998, s. 4.
(3) EFT L 267 af 15.10.1999, s. 16.
(4) EFT L 61 af 7.3.1975, s. 25.
(5) EFT L 35 af 15.2.1995, s. 8.
KOMMISSIONENS FORORDNING (EF) Nr. 2606/1999

af 9. december 1999

om fastsættelse af et nyt overslag over produktionen af ikke-egreneret bomuld for produktionsåret 1999/2000 og den tilsvarende procentsats for forhøjelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95(1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81(2), senest ændret ved forordning (EF) nr. 1419/98(3), særlig artikel 8, stk. 2, og

ud fra følgende betragtninger:

(1) I overensstemmelse med artikel 8, stk. 1, i forordning (EF) nr. 1554/95 er der ved Kommissionens forordning (EF) nr. 1844/98(4) fastsat en anslået produktion af ikke-egreneret bomuld for produktionsåret 1998/1999;

(2) ifølge artikel 8, stk. 2, i forordning (EF) nr. 1554/95 skal der inden den 1. december i hvert produktionsår under hensyn til høstens forløb fastlægges et nyt overslag over produktionen af ikke-egreneret bomuld og en forhøjelsesprocentsats til beregning af det forskud, der gælder fra den 16. december i det indeværende produktionsår. På grundlag af de foreliggende tal bør disse elementer for produktionsåret 1999/2000 fastlægges som anført nedenfor; for at sikre, at det nye forskudsbeløb kan anvendes inden for den fastsatte frist, bør forordningen træde i kraft dagen efter offentliggørelsen;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

1. For produktionsåret 1999/2000 fastsættes det nye overslag over produktionen af ikke-egreneret bomuld til:

- 1280000 tons for Grækenland

- 390472 tons for Spanien

- 67 tons for de øvrige medlemsstater.

2. For produktionsåret 1999/2000 fastsættes den procentsats for forhøjelsen, der er omhandlet i artikel 5, stk. 3a, andet afsnit, i forordning (EF) nr. 1554/95, til 7,5 %.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. december 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 30.6.1995, s. 45.

(2) EFT L 148 af 30.6.1995, s. 48.

(3) EFT L 190 af 4.7.1998, s. 4.

(4) EFT L 240 af 28.8.1998, s. 3.
KOMMISSIONENS FORORDNING (EF) Nr. 2575/1999

af 6. december 1999

om betaling af et supplerende forskud på udligningsstøtten for bananer i 1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EØ) nr. 1257/1999(2), særlig artikel 14, og

ud fra følgende betragtninger:

(1) I Kommissionens forordning (EØF) nr. 1858/93(3), senest ændret ved forordning (EF) nr. 1467/1999(4), er der fastsat gennemførelsesbestemmelser til forordning (EF) nr. 404/93, for så vidt angår reglerne om støtte til udligning af indkomsttab i forbindelse med markedsføring af bananer; i forordningens artikel 4 er der fastsat betingelser for bataling af forskud på udligningsstøtten;

(2) enhedsbeløbet for hvert forskud på den støtte, der senere skal fastlægges for 1999, blev ved Kommissionens forordning (EF) nr. 1063/1999 af 21. maj 1999 om fastsættelse af udligningsstøtten for bananer, der blev produceret og markedsført i Fællesskabet i 1998, af fristen for betaling af restbeløbet af denne støtte samt af enhedsbeløbet for forskud for 1999(5), fastsat til 18,34 EUR/100 kg;

(3) for at tage hensyn til den vanskelige økonomiske situation for bananproducenter i Fællesskabet, det er udsat for følgerne af en betydelig forringelse af EF-markedet, bør der betales et supplerende forskud for de mængder, der markedsføres i Fællesskabet fra 1. januar til 31. oktober 1999, uden at dette foregriber størrelsen af den udligningsstøtte, der senere skal fastsættes i henhold til artikel 12 i forordning (EØF) nr. 404/93 og bestemmelserne i forordning (EØF) nr. 1858/93; det supplerende forskud betales mod, at der stilles sikkerhed i henhold til bestemmelserne i forordning (EØF) nr. 1858/93;

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Producentmedlemsstaterne betaler et supplerende forskud på den udligningsstøtte, der er fastsat i artikel 12 i forordning (EØF) nr. 404/93, for 1999 på 6,55 EUR/100 kg for de mængder, der markedsføres i Fællesskabet fra 1. januar til 31. oktober 1999.

Det supplerende forskud betales for markedsførte mængder, for hvilke der er indgivet ansøgning om udligningsstøtte for 1999.

Ansøgningen om betaling af det supplerende forskud ledsages af bevis for, at der er stillet en sikkerhed på 3,27 EUR/100 kg.

Det supplerende forskud betales inden to måneder efter denne forordnings ikrafttræden.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. december 1999.

På Kommissionens vegne

Franz FISCHLER

Medlem af Kommissionen

(1) EFT L 47 af 25.2.1993, s. 1.

(2) EFT L 160 af 26.6.1999, s. 80.

(3) EFT L 170 af 13.7.1993, s. 5.

(4) EFT L 170 af 6.7.1999, s. 7.

(5) EFT L 129 af 22.5.1999, s. 25.
KOMMISSIONENS FORORDNING (EF) Nr. 2604/1999

af 9. december 1999

om fastsættelse af det endelige støttebeløb for visse bælgplanter for produktionsåret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1577/96 af 30. juli 1996 om indførelse af en særlig støtte for visse bælgplanter(1), senest ændret ved Kommissionens forordning (EF) nr. 1826/97(2), særlig artikel 6, og

ud fra følgende betragtninger:

(1) Ifølge artikel 6, stk. 1, i forordning (EF) nr. 1577/96 bestemmer Kommissionen overskridelsen af det garanterede maksimumsareal og fastsætter det endelige støttebeløb for det pågældende produktionsår;

(2) det i artikel 3 i forordning (EF) nr. 1577/96 omhandlede garanterede maksimumsareal er i 1999/2000 overskredet med 15,72 %; det i artikel 2, stk. 2, i forordning (EF) nr. 1577/96 omhandlede støttebeløb skal derfor nedsættes forholdsmæssigt for det pågældende produktionsår;

(3) de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

Det endelige støttebeløb for visse bælgplanter for produktionsåret 1999/2000 fastsættes til 156,41 EUR pr. hektar.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. december 1999.

På Kommissionens vegne

Franz FISCHLER

Medlem af Kommissionen

(1) EFT L 206 af 16.8.1996, s. 4.

(2) EFT L 260 af 23.9.1997, s. 11.
KOMMISSIONENS FORORDNING (EF) Nr. 2572/1999

af 6. december 1999

om indstilling af fiskeri efter sej fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved Rådets forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) Sejkvoterne for 1999 er fastsat i Rådets forordning (EF) nr. 48/1999 af 18. december 1998 om fastsættelse for 1999 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder(3), senest ændret ved Kommissionens forordning (EF) nr. 1619/1999(4);

(2) for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken den tildelte kvote må anses for at være opbrugt som følge af de fangster, der er taget af fiskerfartøjer, som fører en medlemsstats flag;

(3) ifølge de oplysninger, der er meddelt Kommissionen, har sejfiskeriet fra fartøjer, som fører svensk flag eller er registreret i Sverige, i farvandene i ICES-område IIa (EF-område), IIIa, IIIb, c, d (EF-område) og IV medført, at Sveriges sejkvote for 1999 er opbrugt; Sverige har forbudt fiskeri efter denne bestand med virkning fra den 22. oktober 1999; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Som følge af sejfiskeriet fra fartøjer, der fører svensk flag eller er registreret i Sverige, i ICES-område IIa (EF-område), IIIa, IIIb, c, d (EF-område) og IV er Sveriges sejkvote for 1999 opbrugt.

Fiskeri efter sej i farvandene i ICES-område IIa (EF-område), IIIa, IIIb, c, d (EF-område) og IV fra fartøjer, der fører svensk flag eller er registreret i Sverige, er forbudt ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter dens offentliggørelse i De Europæiske Fællesskabers Tidende.

Den anvendes fra den 22. oktober 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. december 1999.

På Kommissionens vegne

Franz FISCHLER

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 13 af 18.1.1999, s. 1.

(4) EFT L 192 af 24.7.1999, s. 14.
KOMMISSIONENS FORORDNING (EF) Nr. 2591/1999

af 7. december 1999

om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved Europa-Parlamentets og Rådets forordning (EF) nr. 955/1999(2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 1662/1999(4), særlig artikel 173, stk. 1, og

ud fra følgende betragtninger:

(1) I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

(2) anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 10. december 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. december 1999.

På Kommissionens vegne

Erkki LIIKANEN

Medlem af Kommissionen

(1) EFT L 302 af 19.10.1992, s. 1.

(2) EFT L 119 af 7.5.1999, s. 1.

(3) EFT L 253 af 11.10.1993, s. 1.

(4) EFT L 197 af 29.7.1999, s. 25.

BILAG

>TABELPOSITION>
KOMMISSIONENS FORORDNING (EF) Nr. 2574/1999

af 6. december 1999

om indstilling af fiskeri efter tunge fra fartøjer, som fører fransk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 48/1999 af 18. december 1998 om fastsættelse for 1999 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder(3), senest ændret ved Kommissionens forordning (EF) nr. 1619/1999(4), fastsættes tungekvoterne for 1999;

(2) for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt;

(3) ifølge de oplysninger, der er meddelt Kommissionen, har tungefiskeriet fra fartøjer, som fører fransk flag eller er registreret i Frankrig, i farvandene i ICES-område VIIf, g medført, at Frankrigs tungekvote for 1999 er opbrugt; Frankrig har forbudt fiskeri efter denne bestand med virkning fra den 25. oktober 1999; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Tungefiskeriet fra fartøjer, der fører fransk flag eller er registreret i Frankrig, i ICES-område VIIf, g har medført, at Frankrigs tungekvote for 1999 må anses for at være opbrugt.

Fiskeri efter tunge i farvandene i ICES-område VIIf, g fra fartøjer, der fører fransk flag eller er registreret i Frankrig, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 25. oktober 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. december 1999.

På Kommissionens vegne

Franz FISCHLER

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 13 af 18.1.1999, s. 1.

(4) EFT L 192 af 24.7.1999, s. 14.
KOMMISSIONENS FORORDNING (EF) Nr. 2646/1999

af 15. december 1999

om ændring af forordning (EØF) nr. 1059/83 om oplagringskontrakter for bordvin, druemost, koncentreret druemost og rektificeret koncentreret druemost

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 32, stk. 5, og

ud fra følgende betragtninger:

(1) Støtteniveauet er fastsat i Kommissionens forordning (EØF) nr. 1059/83 af 29. april 1983 om oplagringskontrakter for bordvin, druemost, koncentreret druemost og rektificeret koncentreret druemost(3), senest ændret ved forordning (EF) nr. 1262/96(4). Støtten skal udligne de finansielle omkostninger, de tekniske omkostninger samt omkostningerne til de nødvendige analysecertifikater, hvilket altsammen er forbundet med oplagring af vin. Faldet i rentesatserne i den seneste periode begrunder en revision af elementerne til beregning af oplagringsstøtten. På den anden side har afskaffelsen af den form for destillation, der kaldes "udnyttelsesgaranti" medvirket til en stigning i de tekniske oplagringsomkostninger, idet vinene nu kommer på markedet efter oplagring og derfor skal være af god kvalitet og være blevet behandlet godt under opbevaringen. Støtten skal derfor tilpasses under hensyntagen til udviklingen i disse beregningselementer;

(2) Forvaltningskomitéen for Vin har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Forordning (EØF) nr. 1059/83 ændres således:

1. I artikel 12, litra a):

- ændres 0,01715 ECU til 0,01544 EUR

- ændres 0,02524 ECU til 0,02272 EUR.

2. I artikel 12, litra c):

- ændres 0,02041 ECU til 0,01837 EUR

- ændres 0,03019 ECU til 0,02717 EUR.

3. I artikel 12, litra d):

- ændres 0,06835 ECU til 0,06152 EUR

- ændres 0,07547 ECU til 0,06792 EUR.

4. I artikel 12, litra e), ændres 0,06835 ECU til 0,06152 EUR.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. december 1999.

På Kommissionens vegne

Franz FISCHLER

Medlem af Kommissionen

(1) EFT L 84 af 27.3.1987, s. 1.

(2) EFT L 199 af 30.7.1999, s. 8.

(3) EFT L 116 af 30.4.1983, s. 77.

(4) EFT L 163 af 2.7.1996, s. 18.
KOMMISSIONENS FORORDNING (EF) Nr. 2636/1999

af 14. december 1999

om meddelelse af oplysninger vedrørende tobak fra og med 2000-høsten og ophævelse af forordning (EØF) nr. 1771/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 660/1999(2), og særlig artikel 21, og

ud fra følgende betragtninger:

(1) Der bør foretages en præcisering af de oplysninger, der skal meddeles i forbindelse med forordning (EØF) nr. 2075/92 og forordningerne om gennemførelsen heraf;

(2) med henblik på at sikre en korrekt forvaltning i så henseende vil det være hensigtsmæssigt at omgruppere disse oplysninger og at opstille en tidsplan for fremsendelsen heraf;

(3) de vigtigste oplysninger for råtobakssektoren, er blevet meddelt af medlemsstaterne i henhold til Kommissionens forordning (EØF) nr. 1771/93 om meddelelse af oplysninger vedrørende tobak fra og med 1993-høsten(3). Denne forordning henviser til de forordninger, der er blevet erstattet med Kommissionens forordning (EF) nr. 2848/98 af 22. december 1998 om gennemførelsesbestemmelser for forordning (EØF) nr. 2075/92, for så vidt angår præmieordningen for produktionskvoterne og den særstøtte, der ydes til producentsammenslutningerne i tobakssektoren(4), senest ændret ved forordning (EF) nr. 2162/1999(5). Derfor bør forordning (EØF) nr. 1771/93 ophæves.

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -

UDSTEDT FØLGENDE FORORDNING:

Artikel 1

Medlemsstaterne meddeler de i bilag I til III anførte oplysninger efter den i bilagene anførte tidsplan.

Oplysningerne meddeles opdelt på høst- og sortsgruppe.

Artikel 2

Medlemsstaterne træffer de nødvendige foranstaltninger for at sikre, at de erhvervsdrivende meddeler dem de nødvendige oplysninger inden for de passende frister.

Artikel 3

Lagrene i de virksomheder, der foretager den første forarbejdning, skal meddeles i overensstemmelse med bilag III i denne forordning.

Artikel 4

Forordning (EØF) nr. 1771/93 ophæves med virkning fra 2000-høsten.

Artikel 5

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den gælder fra 2000-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 1999.

På Kommissionens vegne

Franz FISCHLER

Medlem af Kommissionen

(1) EFT L 215 af 30.7.1992, s. 70.

(2) EFT L 83 af 27.3.1999, s. 10.

(3) EFT L 162 af 3.7.1993, s. 13.

(4) EFT L 358 af 31.12.1998, s. 17.

(5) EFT L 265 af 13.10.1999, s. 13.

BILAG I

>PIC FILE= "L_1999323DA.000502.EPS">

BILAG II

>PIC FILE= "L_1999323DA.000602.EPS">

BILAG III

>PIC FILE= "L_1999323DA.000702.EPS">